ངས་གོང་དུ་གང་བཤད་པ་ཡོངས་རྫོགས་ཚིག་སྙན་པོ་དང་གྲ་འགྲིག་པོ་ཡོང་བར་འབད་བརྩོན་བྱས་མེད།ྋརྒྱལ་བ་རིན་པོ་ཆེས་རྒྱུན་དུ་མ་ཡོང་བ་དང་མ་འགྲིག་པའི་ཕྱོགས་ནས་བཤད་དགོས།འགྲིག་པ་དང་ལེགས་པའི་ཕྱོགས་ཀྱི་བསྟོད་པ་གཞན་ལ་གཏོང་དུ་ཆུགས་ཞེས་བཀའ་གནང་གི་ཡོད་པ་ལྟར།ཕྲན་བུ་མ་འགྲིག་པ་དང་མ་འཐུས་པའི་ཕྱོགས་ནས་ཞུ་གི་ཡོད་དུས་ཚིག་ཀྱང་འཇམ་པོ་དང་སྙན་པོ་མེད་པ་ཞིག་ཏུ་རང་བཞིན་གྱིས་འགྱུར་འགྲོ་གི་འདུགམདོ་སྨད་པ་རྣམས་ཀྱིས་ང་ལ་ྋརྒྱལ་བ་རིན་པོ་ཆེའི་ཞབས་ཕྱི་རྒན་པ་གཡོག་རྒན་སོ་ཆད་ཅིག་ཡིན་པ་ལ་དགོངས་པ་བཞེས་ནས།ཚོགས་འདུ་ལ་ཡོང་ནས་སྐད་ཆ་བཤད་རོགས་ཞེས་རེ་སྐུལ་གནང་བྱུང་བས།ང་རང་གི་སེམས་ལ་གང་ཡོད་པ་དེ་ཁ་གསང་པོ་བྱས་ནས་ཞུས་ཡོད།མདོ་སྨད་ཚོགས་པའི་ངོས་ནས་ང་སློབ་སྟོན་པ་ཡིན་ཞེས་གསུང་གི་ཡོད་སྟབས་གནས་སྟངས་དེའི་ཐོག་ནས་ཀྱང་ཕྲན་བུ་རེ་ཞུས་པའི་ཁུལ་ཡིན།དེ་ལས་ལྷག་པའི་གནས་ཚུལ་དམིགས་བསལ་བ་དང་གཏམ་གསར་པ་ཞུ་རྒྱུ་གང་ཡང་མེད།